google/wiki40b huggingface dataset:
Ohio

Geografi

Ohio er regnet som den østligste av midtveststatene. Staten grenser til Michigan og Eriesjøen i nord, Pennsylvania i øst, Vest-Virginia og Kentucky i sør, og Indiana i vest. Nordvestre Ohio er et forholdsvis flatt område, mens det er mer kupert i sørøst.
Staten har 88 fylker (counties på engelsk).

Historie

Som det meste av det som i dag er USA, var Ohio først befolket av indianere. Iroquois-stammen førte krig mot flere andre grupper og vant Ohio-området som sine jaktmarker. Franskmennene begynte å sette opp handelsruter gjennom Ohio på 1700-tallet, men ga slipp på området etter krig mot britene i 1763.
Opprinnelig var Ohio en del av nordvestterritoriet, som etter hvert ble delt opp i stater tidlig på 1800-tallet. Staten ble sluppet inn i unionen 19. februar 1803 som den 17. staten.

Politikk

På føderalt plan representeres Ohio av 2 senatorer og 18 representanter. Den statlige lovgivende forsamling består av et Senat med 33 medlemmer, og et Hus med 99 medlemmer.
I delstatspolitikken har Ohio siden tidlig på 90-tallet vært kontrollert av republikanerne. Demokratene erobret guvernørembetet ved valget i 2006, men republikanerne tok det tilbake i 2010. Republikanerne har et solid flertall i begge kamrene i delstatsforsamlingen; i Senatet er styrkeforholdet 24-9, i Huset 61-38.
På føderalt nivå er Ohio regnet som en vippestat, men republikanere ligger noe foran her også. Demokratene og republikanerne har en senator hver, mens 12 av de 16 plassene i representantenes hus besittes av republikanere. Demokratene har støtte i nordlige deler av Ohio, mens republikanerne står sterkest i sør.
Shiping

Shiping (kinesisk: 石屏县; pinyin: Shípíng Xiàn) er et fylke i provinsen Yunnan i Folkerepublikken Kina. Det ligger i det autonome prefektur Honghe.
Befolkningen var på 282 528 innbyggere i 1999.

Kulturminner

Stedene Qihe lou (企鹤楼) og Chenshi zongci (陈氏宗祠) ble i 2006 oppført på listen over kulturminner i Folkerepublikken Kina.

Samferdsel

Kinas riksvei 323 løper gjennom området. Den begynner i Ruijin i provinsen Jiangxi og fører gjennom Guangdong og Guangxi og ender opp i Lincang i Yunnan, på grensen mot Burma.
Gaffel (sykkel)

Støtdempende gafler

De fleste terrengsykler har gaffel med innebygd støtdemping. Det finnes en mengde forskjellige varianter av disse. Den vanligste er teleskop-gaffelen.
Vandringen på demperen (hvor langt/mye en demper kan komprimeres vertikalt) og funksjonen av demperen varierer mht hvaslags type terrengsykling gaffelen er laget for. Produsenter lager for eksempel forskjellige gafler for rundbanesykling, stisykling, utfor, frisykling. Gafler for rundbane er typisk lettere, mindre robuste og de har kortere vandring enn de laget for tøffere terreng og mer ekstreme typer terrengsykling.

Teleskopgaffel

I teleskopgafler har gaffelen et sett innerrør som sklir på innsiden av et sett ytterør. Et innerrør og ytterør isammen eller hver for seg kan også kalles et «gaffelben». Den vanligste typen teleskopgafler har innerrør øverst og ytterør nederst. I motsatt tilfelle kalles ofte gaffelen en «opp-ned teleskopgaffel».
Dezhou

Dezhou (kinesisk: 德州; pinyin: Dézhōu) er en by på prefekturnivå i nordvestre del av provinsen Shandong i Folkerepublikken Kina. Den grenser til prefekturene Jinan i sørøst, Liaocheng i sørvest, Binzhou i nordøst, og til provinsen Hebei i nord og nordvest.
Keiserkanalen løper gjennom prefekturet.

Jernbane

Beijing-Shanghai høyhastighetstog har stoppested her.
Byen Dezhou er også stoppested på den viktige jernbanelinen Jinghubanen som løper fra Beijing til Shanghai via blant annet Tianjin, Jinan, Nanjing og Suzhou.
Qingdao-Taiyuan høyhastighetstog stanser her på sin vei fra Qingdao til Taiyuan.

Veier

Kinas riksveier 104 og 105 løper også gjennom Langfang. De begynner i Beijing, løper sørover og deler seg i Dezhou. Riksvei 104 fortsetter da til Jinan, Xuzhou, Nanjing, Hangzhou, Wenzhou og ender opp i Fuzhou, mens 105 løper til Jining, Shangqiu, Jiujiang, Nanchang og Guangzhou, og ender opp i Zhuhai.

Turisme

Dezhous største historiske attraksjon er gravmælet til Sultan Paduka Batara av Sulu, som døde i Dezhou under retureferden etter et besøk hos Yongle-keiseren i 1417. Gravmælet er godt bevart og er oppført på Kinas liste over verneverdige fortidsminner. Etterfølgere av sultanens  muslimske ledsagere bor fremdeles i Dezhou, og er klassifisert som huikinesere.
Submission wrestling

Submission wrestling er en form for internasjonal bryting som er anerkjent av det internasjonale bryteforbundet, FILA.
Submission wrestling er svært lik brasiliansk jiu-jitsu der hovedforskjellen ligger i at man ikke bruker den tradisjonelle drakten gi, men snarere bruker vanlige treningsklær. Mest vanlig er det å bruke kortbukser (shorts) og rash guard (tettsittende treningsskjorte, ofte med lange ermer). Teknikker som benyttes er låsinger, kvelninger og kast. Det er ikke lov med slag og spark eller lignende.
Afterall

Afterall er en allmennyttig organisasjon for forskning rundt temaet samtidskunst, grunnlagt  av kurator Charles Esche og kunstner Mark Lewis i 1998 med førsteutgaven av Afterall Journal påfølgende år. Hovedbeskjeftigelsene til Afterall er publiseringen av tidsskriftet Afterall Journal samt publisering av bøker. I tillegg arrangerer de kurs, seminarer og andre arrangementer. Afterall er basert i London og Los Angeles.

Afterall Journal

Afterall Journal utgis  tre ganger i året (fra 1998 til 2006 utkom journalen to ganger årlig). Både formatet (29,7 x 19 cm), designen og innholdsfortegnelsen har vært den samme hele veien. Tidsskriftet presenterer hvert nummer fire nye kunst-utøvere; oftest er dette samtidskunstnere, men også filmskapere som Gus van Sant og Harun Farocki, dansere som Michael Clark samt avant-garde rockebandet Red Krayola. Hver blir presentert med to essays av to skribenter. I tillegg til disse finnes det to kontekstualiserende essays om  temaer som de presenterte kunstnere jobber med. Selv om Afterall Journal har en tilnærmelsesvis akademisk oppbygning er skribentene tilknyttet magasinet fra samtidskunst-feltet heller enn akademia.  
Afterall Journal ble ugitt av Central Saint Martins College of Arts and Design i London frem til 2002 når California Institute of the Arts (CalArts) i Los Angeles ble med-utgiver og kunstneren Thomas Lawson, dekan på CalArts, ble medredaktør. I 2006 inkorporerte Afterall Journal tidsskriftet Andere Sinema (AS) utgitt av Museum van Hedendaagse Kunst Antwerpen (MuHKA). MuHKA ble dermed tredje partner i utgivelsen og AS' redaktør Dieter Roelstraete ble ny medredaktør. 
Afterall Journal deltok på documenta 12s prosjekt «documenta magazines» i 2005 - 2007.

Afterall Books

Afterall Books ble etablert i 2006 med to utgivelses-serier. I One Work-serien skriver en kritiker, kunsthistoriker, kunstner eller teoretiker om et kunstverk som har hatt betydning for utviklingen av samtidskunst. Reader-serien fokuserer på tekstsamlinger som angår diskusjonene i samtidskunst eller moderne kunst. Afterall Books kan sees som en forlengelse av tidsskriftet. Reader-serien tar for seg kontekstualiserende essays mens One Work gjør dybdeanalyse av enkeltverk. Afterall Books' hovedredaktører er Charles Esche og Mark Lewis.

Afterall Online

Afterall Online skal dekke deler av samtidskunstfeltet som Afterall Journal ikke dekker; intervjuer med kunstnere og kuratorer og kritikk av utstillinger. Online-delen av Afterall har en lett tilbøyelighet til å ha fokus på vestkyst-USA. Dette kan forklares med at det blir publisert fra Los Angeles av ansvarlig redaktør Stacy Allan.

Afterall Events

Afterall Events er den yngste delen av Afterall. I all hovedsak består denne delen av slippfester for tidsskriftet og bøkene, men også seminarer, konferanser, filmvisninger, foredrag, bokmesser, science fiction mini-filmfestivaler og debatter. Disse er alltid i samarbeid med forskjellige kunstinstitusjoner som Tate Modern i London, The Kitchen i New York og Mandrake Bar i Los Angeles.
David Hahn

Et speidereksperiment

Hahn, som har fått kallenavnet «den radioaktive guttespeideren», var med i speiderbevegelsen Boy Scouts of America med ørnegrad og hadde tidligere oppnådd bragdmerket (merit badge) innen atomenergi etter å ha holdt på med kjemiske eksperimenter i kjelleren som også hadde ført til mindre eksplosjoner. I en utvidelse av sine eksperimenter samlet Hahn jevnt og trutt betydelige mengder radioaktivt materiale gjennom å samle opp små mengder fra (noen ganger stjålne) husholdningsprodukter, slik som americium fra røykvarslere, thorium fra gassglødelamper og tritium fra klokker og geværsikter. Han fikk også tak i radium fra selvlysende urskiver samt lithium fra batterier. Reaktoren var en uthulet blokk av bly.
Hahn utga seg for å være en legitim voksen vitenskapsmann eller lærer og oppnådde på den måten mange fagfolks tillit, til tross for stavefeil og andre åpenbare feil i sine brev. Hahn langsiktige mål var å skape en breederreaktor ved bruk av lavnivå-isotoper til å omvandle prøver av thorium og uran til fisjonerbare isotoper.

Stråling

Selv om hans hjemmelagde reaktor aldri oppnådde kritisk masse endte den med å utstråle toksiske nivåer av radioaktivitet omkring 1000 ganger den normale bakgrunnsstrålingen. Forskrekket startet Hahn å demontere eksperimentene sine, men et tilfeldig sammentreff førte til at politiet oppdaget aktivitetene hans. Det utløste en føderal strålingsberedskap som involverte FBI det nasjonale atomkraftorganet Nuclear Regulatory Commission (NRC). Det amerikanske miljøverntilsynet Environmental Protection Agency (EPA) demonterte skjulet med alt dets innhold og begravde det som lavnivå radioaktivt avfall i Utah. Hahn nektet å la seg underkaste medisinske undersøkelser for å fastlegge graden av radioaktiv stråling han hadde vært utsatt for.
Hahn ble uthengt i lokalsamfunnet etter episoden men oppnådde graden som ørnespeider. Etter avbrutt høyere utdanning (community college) begynte han i marinen hvor han ble utplassert på det kjernefysiske hangarskipet USS Enterprise som matros (hvor han ble holdt borte fra kjernereaktorene for sin egen sikkerhets skyld først og fremst, ettersom han hadde nådd et punkt der ytterlige utsettelse for bestråling kunne medføre helseskade). Senere vervet han seg til marinekorpset.

Medieomtale

Episoden førte til sporadisk medieomtale i denne perioden, men da skribenten Ken Silverstein publiserte en artikkel om hendelsen i Harper's Magazine i 1998 medførte det stor medieoppmerksomhet. Denne ble ytterligere utvidet i biografien The Radioactive Boy Scout: The Frightening True Story of a Whiz Kid and His Homemade Nuclear Reactor som kom i 2004.
En TV-dokumentar, The Nuclear Boyscout, ble vist på Channel 4 i Storbritannia i 2003. I dokumentaren framstår Hahn og gjengir enkelte av sine metoder.
Saint-Benoît (Réunion)

Geografi

Saint-Benoît ligger nordøst på Réunion, og er den nest største kommunen på øya målt i areal. Kommunen grenser mot Bras-Panon, Cilaos, L'Entre-Deux, La Plaine-des-Palmistes, Sainte-Rose, Salazie og Le Tampon
Gangartskonkurranse

Firgang

Det konkurreres i firgang (islandsk: fjórgangur eller B-flokkur), hvor hesten viser sine fire gangarter (gjelder firgjengere – de uten pass) enten i standardrekkefølge arbeidstølt, trav, skritt, galopp og hurtigtølt eller valgfritt program hvor man rir alle gangarter èn runde, men skritt en halv runde.

Femgang

For de som har hester med alle fem gangartene i behold, konkurreres det i femgang (islandsk: fimmgangur eller A-flokkur). Samme prinsipp som i firgang, bare man viser pass i stedet for hurtigtølt.

Tølt

Det konkurreres også i tøltklasser. Standardklasse er en runde arbeidstølt, en runde med arbeidstølt på kortisdene av banen og økt tempo på langsidene, og hurtigtølt en runde. T2-klasser viser tølt med lang tøyle (slaktaumatölt) og skal hesten «bære seg selv», dvs. skal ikke ha støtte av tøylen og skal holde samme fasong – som om han har full støtte av tøylen.

Pass

Det konkurreres også i passløp, hvor man enten viser stilpass (kontroll) og speedpass (hurtighet). Dette skjer på en rett strekning og ikke på ovalbane.

Mesterskap

Det arrangeres mesterskap i mange land innenfor islandshestkonkurranser, blant annet Norge, Sverige, Danmark, Tyskland, Island, England og så videre. Det arrangeres også Nordisk mesterskap (for Norge, Sverige og Danmark) og verdensmesterskap annenhvert år. På Island avholdes Landsmót (landsstevne) de åra det ikke er VM.
Lu Xun-litteraturkunstprisen

Lu Xun-litteraturkunstprisen (kinesisk: 鲁迅文学奖) er en litteraturpris som deles ut av Den kinesiske forfatterforening. Den er ment å skulle fremme korte og middels lange romaner, noveller, dikt, prosa og arbeider innen litteraturkritikk. Prisen har blitt delt ut hvert tredje år siden 1995.
Prisen er oppkalt etter Lu Xun, som ble ansett som den største og mest innflytelserike kinesiske forfatteren og samfunnskritikeren i første del av 1900-tallet. Han var en forkjemper for litteratur skrevet på kinesisk talespråk, og med brodd mot Kinas konfucianske tradisjon, og hans kritikk hadde stor innflytelse innen ny kultur-bevegelsen og fjerde mai-bevegelsen.
Kråkøya kysthavn

Kråkøys kysthavn er ei havn i Vikna kommune i Trøndelag. Havna ligger på Kråkøya, cirka fire km nordøst for Rørvik. Havna eies av Nord-Trøndelag Havn IKS Rørvik (NTHR), som igjen eies av kommunene Vikna, Leka og Nærøy. NTHR har investert 85 millioner kroner i bygging av Kråkøya kysthavn med tilhørende industripark.
Kaia er 80 meter lang og har en minimumsdybde på tolv meter. Dekket har en bæreevne på 10 tonn per m². I tillegg har havna en 20 meter bred og 25 meter lang ro-ro-rampe (tilsvarer en ferjelem), der kaifronten har 30 meters dybde.
Havna ble bygd for frakt av oppdrettsfisk og annen sjømat ut i verden fra Ytter-Namdalen. Intensjonen er at transport av sjømat fra Kråkøya kysthavn og fra Hitra kysthavn kan redusere omfanget av «laksetrailere» fra Trøndelag med 50 % allerede første driftsår. Dette tilsvarer cirka 13 000 vogntog.
Havna ble åpnet av fiskeriminister Per Sandberg 29. mai 2018.
Al Karak

Al Karak (arabisk: الكرك), også kalt Kerak, er en by i Jordan kjent for korsfarerborgen Kerak. Borgen er en av de tre største borgene i regionen, sammen med to i Syria. Karak er det administrative senter i Karak guvernement.
Karak var en gang et kongedømme. Byen ligger 140 km sør for Amman langs Kongeveien. Den gamle korsfarerborgen ligger på en åstopp, 1000 meter over havet og er omgitt av en dal på tre sider. Man kan se Dødehavet fra Karak. Byen har omkring 20 000 innbyggere. Den ble bygd rundt borgen med flere osmanske bygninger fra 1800-tallet.

Moderne historie

I 1844 sendte Ibrahim Pasha av Egypt en ekspedisjon vest for Dødehavet. Soldatene hans okkuperte borgen ved Karak, men de ble sultet ut og tapte mange liv. Mohammed Al Majali som hadde kontroll over Karak i 1868, var involvert i hendelser som førte til at Moabitt-steinen ble ødelagt. I 1893 opprettet Abdul Hamid II underdistriktet Ma'an, med en sittende guvernør (Mutasarif) i Karak, under Wāli Syria basert i Damaskus.
Etter San Remo-konferansen i 1920 fikk Storbritannia et mandat til å styre området. Den første høykommissæren i Jerusalem, Herbert Samuel, sendte flere embetsmenn øst for Jordanelven for å skape en lokal administrasjon. Major Alec Kirkbride satt i al-Karak med en liten avdeling politimenn. Han opprettet det han kalte Nasjonalstyret av Moab med deg selv som president. I januar 1921 begynte emir Abdullah Hussein å samle en hær i Ma'an og kunngjorde at han hadde planer om å angripe franskmennene i Syria. Etter en kort konsultasjon med sine øverstkommanderende tok Kirkbride i mot emiren. Under Kairo-konferansen i mars 1921 ble Abdullah anerkjent av britene som hersker av Transjordan.
I august 1996 ble det opprør i byen da regjeringen øket brødprisen.
Fylkesvei 2770

Fylkesvei 2770  går mellom Jordbru og Hedenstad kirke i Kongsberg kommune. Veien er 2,4 km lang.
Frem til 2019 hadde veien betegnelsen Fylkesvei 86.
Heartland FC

Heartland FC er en fotballklubb fra Owerri i Nigeria. Klubben spiller sine hjemmekamper på Dan Anyiam Stadium, og ble stiftet i 1976 som Spartans FC. De skiftet i 1985 navn til Iwuanyanwu Nationale, før de i 2006 fikk sitt nåværende navn. Heartland FC og lokalrivalene Enugu Rangers er de to eneste lagene som aldri har rykket ned fra Nigerias Premier League. Vålerengaspilleren Ahmed Suleiman har spilt for klubben.
Norgesmesterskapet i fotball for menn 2018

Oversikt

De uavgjorte kampene er avgjort med straffesparkkonkurranse.
Valhalla (krater)

Valhalla er det største krateret på Jupiters måne Callisto. Valhalla har en lys sentral region som er 600 km i diameter og konsentriske ringer som strekker seg ca. 3 000 km rundt det lyse området. Ringen kan ha blitt dannet når et flytende materiale har beveget seg mot midten etter nedslaget. Navnet kommer fra Åsatroens Valhall.
Vamma kraftverk

Første byggetrinn, aggregat 1 - 10

Produksjonen startet i 1915 med to turbiner. Kraftverket er utvidet og modifisert en rekke ganger og det inneholder siden 1944 ti francisturbiner.

Aggregat 11

I 1971 ble et nytt bygg med en kaplanturbin på 110 MW satt i drift. Det var en av de største av denne typen i Europa.

Aggregat 12

I september 2015 var det oppstart for en større utbygging i Vamma. Et nytt stort aggregat på 128 MW (kaplanturbin) og middelårsproduksjon på 1000 GWh, benevnt Vamma 12 (det 12. aggregatet i Vamma kraftverk), etableres som en separat enhet på vestsiden av Glomma. Aggregatet vil dels overta produksjon fra de eldste aggregatene, og dels gi ny kraftproduksjon på 230 GWh, tilsvarende det årlige strømforbruket til 11 500 eneboliger. 
Vamma 12 ble satt i prøvedrift 16.mai 2019.
Samlet maksimal effekt er 344 MW. Kraftverket har en midlere årsproduksjon på 1580 GWh.
Kraftverket eies av Hafslund Produksjon og er Hafslunds største kraftverk og Norges største elvekraftverk. Etter restrukturering av Hafslund ASA i 2017 eies Hafslund Produksjon fra 4. august 2017 av E-CO Energi (90 prosent) og Fortum (10 prosent).
Sarah Michelle Gellar

Karriere

Da Gellar var fire år gammel ble hun oppdaget av en talentagent på en restaurant, og agenten kontaktet moren. Hun spilte først i en rekke reklamefilmer og senere ble det en rekke små roller i diverse TV-serier og TV-filmer.
Hun vant en Daytime Emmy i 1995 som «Outstanding Younger Actress in drama series» for sin rolle som Kendall Hart i All My Children. Rett etter dette sluttet hun i såpeoperaen og flyttet til California med moren.
Sitt gjennombrudd fikk hun i 1997 med rollen som Buffy Anne Summers i TV-serien Buffy, vampyrenes skrekk (1997–2003). Buffy er en ung jente på High school som må bekjempe diverse monstre og vampyrer i den lille byen Sunnydale i California.
Hun spiller også en rolle som Buffy Anne Summers i spin-off serien Angel.
Gellar er også kjent for å ha spilt i filmene I Know What You Did Last Summer, Scream 2, Et farlig spill, Scooby-Doo og oppfølgeren Scooby-Doo 2: Monsters Unleashed, samt The Grudge og oppfølgeren The Grudge 2.
Hun har også vært med i musikkvideoen til Stone Temple Pilots – Sour Girl.
I 2011 tid ble hun en av de spillbare figurene i Call of Duty Black Ops og Zombie-moduset Call of the Dead sammen med Robert Englund, Michael Rooker og Danny Trejo.
Musvåk

Taksonomi

Musvåk har av og til blitt ansett som konspesifikk med flekkvåk (B. oreophilus), skogvåk (B. trizonatus) og madagaskarvåk (B. brachypterus), og arten inkluderte inntil ganske nylig også japanvåk (B. japonicus) og himalayavåk (B. refectus). Den er nært beslektet med alle fem og muligvis også rødhalevåk (B. jamaicensis) og patagoniavåk (B. ventralis).
To av de nåværende ni aksepterte underartene, såkalt kappverdevåk (B. b. bannermani) og steppevåk (B. b. vulpinus), blir av noen regnet som selvstendige arter, men HBW Alive regner ikke artsspørsmålet som avklart.

Beskrivelse

Musvåken blir cirka 40–52 cm lang og har korte, brede vinger med fem løse håndsvingfjær. Hunnen blir størst og veier typisk 486–1 360 g, mens hannen typisk veier 427–1 180 g. Vingespennet utgjør cirka 109–136 cm.
Stjerten er rett avskåret og fjærdrakten er svært variert utfarget, men i hovedsak kamuflasjefarget. Både helt mørke og helt lyse individer finnes, herunder en variant som er nærmest hvit med mørke spetter. Oversiden er oftest ensartet brunlig, mens fuglen ofte på undersiden har et lyst brystbånd. Halen er grålig med mange tverrbånd og et tydelig ytterst randbånd. Ved knoken på undersiden av vingen har fuglen ofte mørke pletter, samt mørke randbånd. Musvåken kan lett forveksles med fjellvåken, som er litt større og mer langvinget. Den har imidlertid alltid hvit overgump og et mørkt felt over buken samt et mørkt bånd ytterst på halen og fjærkledde ben. Vepsevåken kan også likne musvåken, men den har slankere hale og et mindre, mere dueaktig hode med gule øyne.

Habitat

Musvåken foretrekker åpne landskaper i flatt terreng med spredte trær og små skoger, gjerne nær dyrket mark, eng og beitemarker. Normalt fra havnivået og opp til 2 000 moh. Om sommeren også i områder opp over tregrensen. Om vinteren gjerne i områder med få trær, åpne felt, steppe og våtmark.

Atferd

Musvåken flyr høyt på himmelen med stive, forsiktige vingeslag. Den svever med vingene utbredt i en flat "V" mens den ser etter føde. Den er en fremragende flyver, og ekspert i å utnytte termiske drag i luften, og man kan se den utnytter disse luftstrømmene til å sirkle rundt i svært lang tid nesten uten å bruke energi. Den kan også bruke en jaktteknikk der den sitter på en høy utkikkspost og speider etter føde.

Vokalisering

Stemmen kan beskrives som et høyt mjauende «Hi-æææ».

Ernæring

Dietten består helst (opp mot 90 prosent) av små pattedyr (som regel smågnagere), men det jakter og eter også padder, frosk, åtsler, ormer og en sjelden gang også fugler den slår på bakken(helst fugleunger som er noe dårligere i å fly). Den kan av og til også stjele bytte fra andre rovfugler som for eksempel vandrefalk.

Hekking

Musvåken bygger et stort rede, tildels av friske grener og som regel i et tre. De 2-4 eggene er hvite eller gråbrune med rødbrune flekker. Eggene legges i mai. Rugetiden er ca. 36 dager. Begge kjønn ruger og pleier ungene som forlater redet etter 45-50 dager.
Baseball under Sentralamerikanske og karibiske leker 1950

Baseball under Sentralamerikanske og karibiske leker 1950. Baseball var en av flere sporter i de sjette sentralamerikanske og karibiske leker som ble arrangert i Guatemala by i Guatemala i perioden 16. mars til 5. april 1950. Det var sjette gangen som baseball var med i de sentralamerikanske og karibiske leker. Det var kun en turnering for menn.
Eta Beta

Eta Beta er en fiktiv Disney-figur i «museuniverset». Han ser litt ut som et beigefarget romvesen, men han kommer fra fremtiden og er med på eventyr med Mikke Mus. Det eneste han har på seg, er et slags svart forkle som han kan trekke alt opp av.
Han viser seg sjelden i Donald-bladene, men i Donald Pocket dukker han opp rett som det er.
Navnet hans kan komme fra de greske bokstavene η (eta) og β (beta).
Odd Roar Lofterød jr.

Seiler

Han representerte Norge under sommer-OL i 1968 i Mexico , der han sammen med broren Bjørn Lofterød tok en femteplass i klassen Flying Dutchman. Konkurransene i seiling ble holdt i Acapulco.
Under sommer-OL i 1972 i Tyskland ble de to seilerne nummer 15, denne gangen i båtklassen Star. Seilernes konkurranser ble avviklet i Kiel.
Som aktiv seiler satset Odd Roar Lofterød senere på båttypene Finnjolle og Soling, og han var tatt ut til å representere Norge under sommerlekene i Moskva i 1980, som Norge boikottet på grunn av Sovjetunionens invasjon i Afghanistan i desember 1979.
I 1987 var han rormann på daværende kronprins Haralds «Fram V» da denne båten vant VM i entonnklassen.

Forretningsmann

Odd Roar Lofterød jr. var leder for firmaet Odlo, som selger sportsklær og annet treningsutstyr. Det var faren Odd Roar Lofterød sr. som hadde startet firmaet i 1946, og Odd Roar Lofterød jr. flyttet virksomheten til Sveits der han videreutviklet den til et stort foretak. I 2010 solgte han firmaet til selskapet Herkules.